Gonyonhatu: Tichataura pamusoro pemarudzi egonyonhatu; aya anotumidzwa mazita zvichienderana nekupimwa kwemativi uye gonyo dziri paari. Kune gonyonhatu tsazakose (equilateral triangle) - iri rine mativi ose akaenza uye gonyo nhatu dzose dzakaenzana. Kune gonyonhatu mutseyekwa (scalene triangle) - iri rine mativi ose ane nhambwe dzakasiyana uye gonyo nhatu dzose dzakasiyana. Hazvinei gonyonhatu mutseyekwa agara nedivi ripi anotaridzika seanorerekera (kana kuwandira) kune rimwe divi nguva dzose. Kune gonyonhatu tsazamaviri (isosceles triangle) - iri rine mativi maviri akaenzana, negonyo mbiri dzakaenzana. Kunoitawo gonyonhatu yemutwi (right-angled triangle) - iyi ine mativi maviri anosvika pamukwava une gonyo re 90o.

Gumba kana magumba (1. Slander; 2. Talebearing; 3. Harmful gossip; backbite; 4. ill reports) apa kureva makuhwa kana kunyeya. Kutaura gumba hakuna kururama kunoputsa hukama. Kutaura gumba.

Shoko rokuti kukumura (extracting) rinotaura kukohwa chiro nenzira inofanana nekupunga - kunoti zvimwe zvinotorwa zvimwe zvichisara, dzinde richisara rakararama.

Rufangu rutondapakati (Centripetal Acceleration) - kana spidhi yemutumbi yakakwirisa, mutumbi inotaramuka kubva kuAkiso yeNyika. Kana spidhi yemutumbi yakadzikira, mutumbi inoswedera pedyo neAkiso yeNyika.

Muchidzidzo fundoyetsimba, Mutsindo (Impact in English) zvinoreva fosi yakakura iri kubata ichisayirira kwekanguva kadikidiki panodhumana mitumbi inokwana miviri kana inodarika. Fosi kana kuti rufangu runobata nemutowo uyu inokonzera zvikuru kudarika fosi diki iri kubata kwenguva yakareba. Kuti chii chinokonzerwa kuitika zvinoenderana nemuchacha wemitumbi unosangana nawo mitumbi yacho.

Ian Smith aiva mutungamiri wehurumende yevarungu panguva ye Rhodesia. Murume uyu akatonga achizopa chigaro kuna Abel Tendekai Muzorewa mugore 1979. Smith akararama achigara muZimbabwe mushure mekuwana kutonga kweruzhinji, mugore 1980.

Shumba kana mhondoro (Lion in English) imhuka iri pamupanda wekatsi inowanikwa kumatunhu ari kuAfrica neAsia. Shumba inokura kusvika 250 kg; inoverengwa seimwe yemhuka dzine huwandu huri huderera kunyanya munzvimbo dziri kuMadokero eAfrica. Kutambanuka kuri kuita nzvimbo dzinogarwa nevanhu ndicho chimwe chikonzero chiri kuita huwandu hweshumba huderere. Varimi vane mhuka dzavo havafare kana zvipfuyo izvi zvichidyiwa neshumba.

Middle East izita rakapiwa neVarungu kureva dunhu rekuMadokero kweAsia pamwe neEgypt. Marudzi akatekeshera mudunhu iri vanosanganisira: VaArab; VaAzeri; VaKurd; VaPersia; neVaTurk, ava variyo marudzi ane vanhu vakanyanya kuwanda mudunhu iri. Mamwe marudzi vane huwandu hudiki ndevanoti: VaArmenia; VaAssyria; VaCircassia; VaCopt; VaDruze maJudha VaMaronite, nemaSomali.

VaTakawira vakazvarwa ku Chirumanzi, Victoria district mugore 1916. Vakadzidza muzvikoro zveRhodesia vakazonorava zvokuva mudzidzisi ku Mariannhill muguta re Natal, South Africa. VaTakawira vakazova Headmaster we Chipembere Government School kuHighfield. Vakazosiya basa rokudzidzisa vachinoshanda na Colonel David Stirling we Capricorn Africa Society, uko vakanoitwa Executive Officer.